b'\n_START_ARTICLE_\nVincas Bartusevi\xc4\x8dius\n_START_SECTION_\nBiografija\n_START_PARAGRAPH_\n1944\xc2\xa0m. su t\xc4\x97vais pasitrauk\xc4\x97 \xc4\xaf Vokietij\xc4\x85. 1959\xc2\xa0m. baig\xc4\x97 Vasario 16-osios gimnazij\xc4\x85. 1960\xe2\x80\x931966\xc2\xa0m. Miuncheno ir Tiubingeno universitetuose studijavo sociologij\xc4\x85, visuotin\xc4\x99 istorij\xc4\x85 ir psichologij\xc4\x85. 1966 m. sociologijos magistras, 1999\xc2\xa0m. humanitarini\xc5\xb3 moksl\xc5\xb3 daktaras._NEWLINE_1960\xe2\x80\x931970\xc2\xa0m. Vokietijos lietuvi\xc5\xb3 student\xc5\xb3 ateitinink\xc5\xb3 s\xc4\x85jungos pirmininkas, biuletenio \xe2\x80\x9eAteitin\xe2\x80\x9c redaktorius, Vokietijos lietuvi\xc5\xb3 jaunimo s\xc4\x85jungos veik\xc4\x97jas, laikra\xc5\xa1\xc4\x8dio \xe2\x80\x9eJaunimo \xc5\xbeodis\xe2\x80\x9c redaktorius iki 1967 m. 1967\xe2\x80\x931974\xc2\xa0m. d\xc4\x97st\xc4\x97 Vasario 16-osios gimnazijoje; 1968\xe2\x80\x931974\xc2\xa0m. gimnazijos kuratorijos reikal\xc5\xb3 ved\xc4\x97jas; nuo 1982\xc2\xa0iki 2010 m. Fondo Vasario 16-osios gimnazijai remti vicepirmininkas. Nuo 1974 m. mokytojas Wittliche, nuo 1981\xc2\xa0m. dar ir Reino kra\xc5\xa1to-Pfalco policijos mokyklos d\xc4\x97stytojas._NEWLINE_1980\xe2\x80\x931981\xc2\xa0m. ir nuo 1982 iki 2010 m. Vokietijos lietuvi\xc5\xb3 bendruomen\xc4\x97s valdybos narys, vicepirmininkas; 1968\xe2\x80\x931969\xc2\xa0m. valdybos reikal\xc5\xb3 ved\xc4\x97jas, \xe2\x80\x9eInformacij\xc5\xb3\xe2\x80\x9c redaktorius. Nuo 1968 m. iki 1974 m. ir nuo 1978 m. iki 2011 m. i\xc5\xa1renkamas \xc4\xaf Vokietijos LB Taryb\xc4\x85; 2010 m. VLB Tarybos nutarimu suteikiamas jam Vokietijos LB Garb\xc4\x97s pirmininko titulas._NEWLINE_1982 m. Reino kra\xc5\xa1to-Pfalco istorijos ir visuomen\xc4\x97s mokslo mokytoj\xc5\xb3 s\xc4\x85jungos vienas steig\xc4\x97j\xc5\xb3 ir de\xc5\xa1imt met\xc5\xb3 jos valdybos narys. 1981 m. Lietuvi\xc5\xb3 kult\xc5\xabros instituto Hiutenfelde su centrine lituanistine biblioteka ir archyvu steig\xc4\x97jas ir iki \xc5\xa1iol jo ved\xc4\x97jas, LKI metini\xc5\xb3 mokslini\xc5\xb3 konferencij\xc5\xb3 organizatorius, instituto leidini\xc5\xb3 serijos \xe2\x80\x9eSuva\xc5\xbeiavimo darbai\xe2\x80\x9c ir \xe2\x80\x9eLKI leidiniai\xe2\x80\x9c leid\xc4\x97jas ir redaktorius. Tiria lietuvi\xc5\xb3 i\xc5\xa1eivijos, Vokietijos lietuvi\xc5\xb3 bendruomen\xc4\x97s, Lietuvos raidos XX a. pabaigos problemas._NEWLINE_1965 m. ved\xc4\x97 On\xc4\x85 Hermanait\xc4\x99; u\xc5\xbeaugino s\xc5\xabn\xc5\xb3 Tom\xc4\x85 ir dukr\xc4\x85 Rit\xc4\x85._NEWLINE_Apdovanojimai:_NEWLINE_1999: Did\xc5\xbeiojo Lietuvos Kunigaik\xc5\xa1\xc4\x8dio Gedimino Ordino \xe2\x80\x9eU\xc5\xbe nuopelnus Lietuvai\xe2\x80\x9c Riterio kry\xc5\xbeius._NEWLINE_2005: TMID prie Lietuvos Respublikos Vyriausyb\xc4\x97s "Garb\xc4\x97s aukso \xc5\xbeenklas\xe2\x80\x9c u\xc5\xbe nuopelnus._NEWLINE_2005: Reino-Maino/Pietinio Hesseno regiono "Garb\xc4\x97s \xc5\xbeymuo" u\xc5\xbe ypatingas pastangas ir nuopelnus Lietuvi\xc5\xb3 kult\xc5\xabros institute Lampertheime ir taut\xc5\xb3 draugyst\xc4\x97s suvienytoje Europoje skatinim\xc4\x85._NEWLINE_2014: LR URM "Lietuvos diplomatijos \xc5\xbevaig\xc5\xbed\xc4\x97" u\xc5\xbe ypatingus nuopelnus garsinant Lietuvos vard\xc4\x85, puosel\xc4\x97jant ir pl\xc4\x97tojant tarpvalstybinius santykius._NEWLINE_2015: LR \xc5\xa0vietimo ir mokslo ministerijos Mokslo premija, skiriama u\xc5\xbesienio lietuviams moklsininkams, u\xc5\xbe viso gyvenimo nuopelnus mokslui ir pasiekimus mokslini\xc5\xb3 tyrim\xc5\xb3 ir eksperimentin\xc4\x97s pl\xc4\x97tros veikloje humanitarini\xc5\xb3 ir socialini\xc5\xb3 moksl\xc5\xb3 srityse._NEWLINE_Knygos:_NEWLINE_Lietuviai DP stovyklose Vokietijoje 1945\xe2\x80\x931951, Vilnius: Versus aureus, 2012, 608 p._NEWLINE_Su Joachim Tauber ir Wolfram Wette (Sud.), Holocaust in Litauen. Krieg, Judenmorde und Kollaboration in Litauen 1941, K\xc3\xb6ln: B\xc3\xb6hlauverlag, 2003._NEWLINE_Su Vilma Mikutavi\xc4\x8di\xc5\xabt\xc4\x97 (Sud.), Lietuvi\xc5\xb3 p\xc4\x97dsakai Vokietijoje \xe2\x80\x93 Litauische Spuren in Deutschland. Lampertheim: Litauisches Kulturinstitut, 2009, 140 p.,liet. ir vok. k._NEWLINE_Su R. \xc4\x8cerniauskait\xc4\x97 (Sud.), I\xc5\xa1 priklausomyb\xc4\x97s \xe2\x80\x93 \xc4\xaf nepriklausomyb\xc4\x99. Aus der Unfreiheit zur Freiheit. Klaip\xc4\x97da: V\xc4\x97jasparnis, 2008, 368 p., liet. ir vok. k._NEWLINE_50 Europos lietuvi\xc5\xa1k\xc5\xb3j\xc5\xb3 studij\xc5\xb3 savai\xc4\x8di\xc5\xb3. Med\xc5\xbeiaga Europos lietuvi\xc5\xa1k\xc5\xb3j\xc5\xb3 studij\xc5\xb3 savai\xc4\x8di\xc5\xb3 istorijai. Lampertheim: Litauisches Kulturinstitut,2007, 178 p.'